钦定古今图书集成/历象汇编/乾象典/第040卷 > 《明月篇》前人
## 钦定古今图书集成/历象汇编/乾象典/第040卷 > 《明月篇》前人

“《长安月》，离离出海峤。遥见层城隐半轮，渐看阿阁衔
初照。潋滟黄金波，团圆白玉盘。青天流景披红蕊，白
露含辉汎紫兰。紫兰红蕊西风起，九衢夹道秋如水。
锦幌高褰香雾开，琐闱斜映轻霞举。霞沈霞落天宇
开，万户千门月明里。月明皎皎陌东西，柏寝岧晓望
不迷。侯家台榭光先满，戚里笙歌影乍低。濯濯芙蓉
生玉沼，娟娟杨柳覆金堤。凤凰楼上吹箫女，蟋蟀堂
中织锦妻。别有深宫闭深院，年年岁岁愁相见。金屋
萤流长信阶，绮栊燕入昭阳殿。赵女通宵侍御床，班
姬此夕悲团扇。秋来明月照金徽，榆黄沙白水逶迤。
征夫塞上怜行影，少妇窗前想画眉。上林鸿雁书中
恨，北地关山笛里悲。书中笛里空相忆，几见盈亏泪
沾臆。”红闺貌减落春华，玉门肠断逢秋色。春华秋色
递如流，东家怨女上妆楼。流苏帐卷初安镜，翡翠帘
开自上钩。河边织女期七夕，天上嫦娥奈《九秋》。七夕
风涛还可渡，九秋霜露迥生愁。《九秋》七夕须臾易，盛
年一去真堪惜。可怜扬彩入罗帏，可怜流素凝瑶席。
未作当垆买酒人，难“邀隔坐援琴客。客心对此叹蹉
跎，乌鹊南飞可奈何。江头商妇移舡待，湖上佳人挟
瑟歌。此时凭阑垂玉著，此时灭烛敛青蛾，玉著朱颜
苦缄怨，缄怨含情不能吐。丽色春妍桃李蹊，迟辉晚
媚菖蒲浦。与君相思在二八，与君相期在三五。空持
夜被贴鸳鸯，空持煖玉惊鹦鹉。青衫泣掩琵琶弦，银
屏忍对箜篌语。箜篌再弹月已微，穿廊入闼霭斜辉。
归心日远大刀折，极目天涯破镜飞。”